I Am... Sasha Fierce

I Am... Sasha Fierce (בעברית: אני... סשה פירס) שיצא לאור ב-18 בנובמבר 2008, הוא אלבום האולפן השלישי של הזמרת האמריקאית ביונסה. האלבום הוא אלבום קונספט כפול, שהדיסק הראשון בו, "I Am", שקט יותר ואישי יותר. הדיסק השני, "Sasha Fierce", נקרא על שם דמות הבמה/אלטר אגו של ביונסה "סשה", ומכיל שירים קצביים. האלבום הצליח רבות ונכנס היישר למקום הראשון במצעד המכירות בבילבורד בארצות הברית עם מכירות של יותר מ-482 אלף עותקים בשבוע הראשון, והיה האלבום סולו השלישי שלה ברציפות שנכנס למקום הראשון במצעד. עד היום מכר האלבום יותר מ-8 מיליון עותקים ברחבי העולם[דרוש מקור]. בנוסף האלבום הגיע למעמד של שלושים X פלטינה, ויהלום אחד ברחבי העולם. על פי טקס העשור האמריקאי - VMA של MTV אלבום זה נחשב למצליח ביותר לעשור האחרון, האלבום המצליח ביותר של ביונסה והאלבום המרוויח ביותר לעשור האחרון. [דרוש מקור] עטיפת האלבום דורגה במקום ה-33 ברשימת "50 עטיפות האלבומי הפופ הטובים ביותר ב-5 השנים האחרונות" שנערך על ידי מגזין Complex. "If I Were a Boy" - יצא לאור ב-12 באוקטובר 2008, כסינגל הראשון והפותח מתוך האלבום. הסינגל זכה להצלחה במצעדים ברחבי העולם בפרט במצעד הבילבורד האמריקאי ובבריטניה. "(Single Ladies (Put a Ring on It" - יצא לאור ב-13 באוקטובר 2008, כסינגל השני מתוך האלבום. הסינגל זכה להצלחה גדולה יותר כאשר הגיע למכירות של יותר מ-10.2 מיליון עותקים ברחבי העולם, נכנס למקום הראשון בעשרות מצעדים בעולם, ביניהם מצעד הבילבורד האמריקאי שם שהה במקום הראשון ארבעה שבועות. בנוסף זכה בטקס פרסי גראמי ה-52 פרס שיר השנה, ועל הקליפ של השיר זכה בטקס VMA בקליפ השנה. "Diva" - יצא לאור ב-20 בינואר 2009, כסינגל השלישי מתוך האלבום. הסינגל יצא רק בארצות הברית, ונכנס למקום ה-19 במצעד הבילבורד האמריקאי. "Halo" - יצא לאור ב-20 בינואר 2009, כסינגל הרביעי מתוך האלבום. הסינגל זכה להצלחה במכירות ובמצעדים ברחבי העולם, ואף הגיע לחמישייה הפותחת של מצעד הבילבורד, בנוסף בטקס פרסי גראמי ה-52 היה מועמד להקלטת השנה. "Ego" - יצא לאור ב-19 במאי 2009, כסינגל החמישי מתוך האלבום. הסינגל יצא רק בארצות הברית והצליח להיכנס למצעד הבילבורד. "Sweet Dreams" - יצא לאור ב-2 ביוני 2009, כסינגל השישי והפותח מתוך האלבום. הסינגל זכה להצלחה כאשר נכנס לעשירייה הפותחת של מצעד הבילבורד, בנוסף ביונסה הופיעה עם השיר בטקס פרסי ה-EMA לשנת 2009. "Broken -Hearted Girl" - יצא לאור ב-28 באוגוסט 2009, כסינגל השביעי מתוך האלבום. "Video Phone" - יצא לאור ב-17 בנובמבר 2009, כסינגל השמיני מתוך האלבום. הסינגל יצא בגרסת הרמיקס שלו, בו משתפת ביונסה פעולה ביחד עם הזמרת ליידי גאגא. "Why Don't You Love Me" - יצא לאור ב-2 ביולי 2010, כסינגל התשיעי והאחרון מתוך האלבום. סינגל זה נכלל באחת מרצועות הבונוס של האלבום. ב-31 בינואר 2010, במהלך טקס פרסי גראמי ה-52 ביונסה הייתה מעומדת ל-10 מועמדת שונות ביניהם זכתה אך ורק ב-6 מהם באותו ערב כגון: Best Contemporary R&B Album Best Female Pop Vocal Performance ל-"Halo" Song of the Year ל-"Single Ladies‏ (Put a Ring on It)" Best Female R&B Vocal Performance ל-"Single Ladies‏ (Put a Ring on It)" Best R&B Song ל-"Single Ladies‏ (Put a Ring on It)" Best Traditional R&B Vocal Performance באוקטובר 2008, ביונסה הכריזה על הסיבוב הופעות שיקרא: "I Am... World Tour", הסיבוב הופעות התחיל ב-23 במרץ 2009. הסבב כלל 108 הופעות ברחבי העולם, והצליח רבות מבחינת הביקורות של המבקרים המשבחים את ביונסה על הופעות אנרגטיות, ויכולות ווקליות. בנוסף הסיבוב הופעות הצליח מסחרית עם הכנסות של 119 מיליון דולר. מדיה וקבצים בנושא I Am... Sasha Fierce בוויקישיתוף אתר האינטרנט הרשמי של I Am... Sasha Fierce מידע על האלבום I Am... Sasha Fierce באתר MusicBrainz מידע על האלבום I Am... Sasha Fierce באתר AllMusic האלבום I Am... Sasha Fierce באתר Discogs האלבום I Am... Sasha Fierce באתר ספוטיפיי האלבום I Am... Sasha Fierce באתר יוטיוב ביונסה נואלס, באמה בויז, בנגלדש, D-טאון, דארקצ'יילד, איאן דנץ', טובי גד, שון גארט, אמנדה גהוסט, ראיין טדר, סטארגייט, כריסטופר "טריקי" סטיוארט, ריקו לאב, דייב מקראקן, ג'ים ג'ונסין. The 50 Best Pop Album Covers of the Past Five Years, Complex (באנגלית) ARIA Accreditations Documents, Dropbox (באנגלית)